Държавен вестник, бр. 88, 2004 г., стр. 81

Б Р О Й  88
Д Ъ Р Ж А В Е Н   В Е С Т Н И К
С Т Р .  81
2. при необходимост извършват допълнител-
на проверка на лицата или багажа им, когато
имат основателни предположения, че в тях има
вещи, с които могат да застрашат своя живот
или живота и здравето на други лица или да
осуетят съпровождането;
3. предприемат необходимите мерки за оси-
гуряване на безопасността на съпровожданите
лица и собствената си безопасност;
4. охраняват съпровожданите лица с цел
недопускане на бягство, самонараняване, само-
убийство или посегателство върху тях, други
лица или имущество.
Чл. 22. При възникване на непредвидени
обстоятелства по време на съпровождането
старшият на екипа уведомява незабавно ръко-
водния служител, издал заповедта за съпровож-
дане, или ОДЦ/ОДЧ и предприема необходи-
мите действия.
Чл. 23. (1) Не се допуска съпровождането на
малолетни и непълнолетни лица със:
1. конвоирани лица;
2. психично- или заразноболни лица;
3. бременни или майки с деца.
(2) Не се допуска едновременно съпровож-
дане на малолетни и непълнолетни лица, из-
вършили престъпление или противообществе-
на проява, с деца, на които е предоставена по-
лицейска закрила.
Чл. 24. (1) Не се допуска съпровожданите
малолетни и непълнолетни лица:
1. да носят у себе си вещи, с които могат да
застрашат своя живот или живота на други лица
или да осуетят съпровождането;
2. да използват мобилни телефони по време
на съпровождането; използването им се разре-
шава от служителя, определен за старши на
екипа, само за връзка с родител, настойник,
попечител или длъжностно лице, имащо отно-
шение към съпровождането.
(2) Вещите по ал. 1, т. 1 и 2 се записват в
опис по образец (приложение № 3), отделят се
и се съхраняват по ред, определен от старшия
на екипа. След приключване на съпровожда-
нето се предават на приемащия лицето или на
самото лице срещу разписка по образец (при-
ложение № 4).
(3) Личният багаж на съпровожданите ма-
лолетни и непълнолетни лица трябва да бъде
пригоден за носене и да не надхвърля 5 кг. Ко-
гато багажът е по-тежък, голям е по обем и е
невъзможно лицата да го носят самостоятелно,
се транспортира по служебен ред.
(4) За оказване на неотложна медицинска
помощ или извършване на медицински преглед
преди и по време на съпровождането на мало-
летни и непълнолетни лица старшият на екипа
предприема необходимите действия за осигу-
ряването им.
(5) При съпровождането на малолетни и
непълнолетни лица се допуска те да приемат
лекарствени средства по лекарско предписание,
които се съхраняват от служителя, определен
за старши на екипа.
Чл. 25. След приключване на съпровожда-
нето на малолетните и непълнолетните лица
служителят, определен за старши на екипа,
докладва писмено по установения ред и предс-
тавя протокола за предаване на лицето/лицата.
Чл. 26. (1) За вписване на съпровожданите
малолетни и непълнолетни лица в териториал-
ните структурни звена на МВР се води дневник
по образец (приложение № 5).
(2) Дневникът по ал. 1 се съхранява в ОДЦ/
ОДЧ на съответните структурни звена на МВР.
Чл. 27. До структурните звена и местата,
където се настаняват съпровождани малолет-
ни и непълнолетни лица, се осигурява достъп
на експерти, имащи право да ги посещават по
силата на ратифицирани от Република Бълга-
рия международни договори. В тези случаи се
спазват изискванията на съответния договор,
както и пропускателният режим и вътрешният
ред, установени в МВР.
Раздел VI
Отчетност и документация
Чл. 28. (1) За отчетност на дейността по съп-
ровождане на малолетни и непълнолетни лица
в структурните звена се изготвят, водят и съх-
раняват:
1. заповед по чл. 15;
2. протокол по чл. 17;
3. опис по чл. 24, ал. 2;
4. разписка по чл. 24, ал. 2;
5. дневник по чл. 26.
(2) Екземпляр от протокола, описа и раз-
писката по ал. 1 се прилагат към заповедта по
чл. 15.
Чл. 29. (1) Всички действия при осъществя-
ване на съпровождането на малолетни и непъл-
нолетни лица се отразяват в документите по
образец, посочени в тази инструкция.
(2) Документите се завеждат и съхраняват в
деловодството на съответното структурно зве-
но по определения за това ред.
Преходни и заключителни разпоредби
§ 1. Тази инструкция се издава на основание
чл. 23, ал. 1, т. 11 ЗМВР.
§ 2. Инструкцията влиза в сила 30 дни след
обнародването є в “Държавен вестник”.
§ 3. Изпълнението на инструкцията се въз-
лага на директорите на НСП, НСГП, ДМ и те-
риториалните служби на МВР.
§ 4. Контролът по изпълнението на инструк-
цията се възлага на главния секретар на МВР.
Министър: Г. Петканов